Lefoko ke leo ga twe, ‘ marago ga sebaka’ A lefoko ‘marago’ le dirisitswe sentle fa? Nnyaa. Re tlaa dumela gore ga se ka bomo, ke phoso. Ka sekai, motho a ka nna a bala le go tlhaloganya buka ya Totatota Baebele e Ruta Eng? mo nakong e e sa reng sepe. Fa a tshwaretswe thuto, a ka nna a araba sentle. A ka simolola go ya dipokanong le go akgela monate. Go dira jalo go ka bontsha gore o simolola go nna le kamano e e molemo le Jehofa. A mme seo se raya gore o setse a le botlhale? Nnyaa. A ka tswa a kgona go ithuta le go tlhaloganya dilo ka bonako fela. Le fa go ntse jalo, fa a dirisa kitso le tlhaloganyo ka go dirisa se a se ithutang, o tla bo a bontsha gore o botlhale. Fa ditshwetso tsa gagwe tse di akanyeditsweng sentle di atlega, seo se bontsha gore eleruri o na le botlhale jo bo mosola.